જેમાં ચાલુ ફરજ દરમ્યાન તબીબી રીતે અશક્ત બની ચુકેલા સફાઈ કામદારોના વારસદારને નોકરી આપવા તથા ચાલુ ફરજ દરમ્યાન અવસાન પામેલા કાયમી સફાઈ કર્મચારીઓના વારસદારોને રહેમરાહે નોકરી આપવા ઉપરાંત કાયમી સફાઈ કામદારો પૈકી જેમની નોકરીના ૧૨ અને ૨૪ વર્ષ પૂર્ણ થઇ ચુક્યા છે તેઓને ઉચ્ચતર પગાર ધોરણ આપવાનો પણ સમાવેશ થાય છે. મ્યુનિ. કમિશનર બંછાનિધિ પાનીએ સોલિડ વેસ્ટ મેનેજમેન્ટ શાખામાં ફરજ દરમ્યાન તબીબીરીતે અનફિટ કે અશક્ત બની ગયેલા ૯૦ સફાઈ કામદારોના વારસદારને નિમણુંક આપવાની સાથોસાથ ચાલુ ફરજ દરમ્યાન અવસાન પામેલા ૧૪ સફાઈ કામદારોના વારસદારને રહેમરાહે નિમણુંક આપવાનો માનવતાલક્ષી નિર્ણય કર્યો છે.